Museojuna Turku - Uusikaupunki lauantaina 9.8.2025
2025-08-09 10:18 - 16:22 (Europe/Helsinki)
Museojuna-ajelut Turun ja Uudenkaupungin välillä jatkuvat! Tänä vuonna toinen ajelu järjestetään lauantaina 9.8.!
Junan kalustona ovat 1960-luvun museodieselveturi Dv16, perässään 1950-luvun perinteiset puukoriset matkustajavaunut. Päivän aikana Uudessakaupungissa on monenlaista nähtävää ja koettavaa, mm. Puupaatei Pakkahuoneel- ja Möljä Miitinki-tapahtumat.
Puupaatei Pakkahuoneel: www.facebook.com/puupaatei
Möljä Miitinki: https://www.facebook.com/p/M%C3%B6lj%C3%A4-Miittinki-100069088866123/
Lauantain aikana ajetaan yksi edestakainen junapari. Junat pysähtyvät Raisiossa, Mynämäellä, Nousiaisissa ja Vinkkilässä. Huomioithan että asemarakennukset ovat yksityisomistuksessa. Kunnioitettahan yksityisalueita junaan siirtyessä.
Uudessakaupungissa juna ajaa suoraan keskustaan, Kalarannan seisakkeelle. Uudessakaupungissa jää mukavasti aikaa tutustua lähiseutuun, museoihin ja käydä syömässä tai kahvilla. Uuteenkaupunkiin jää aikaa vajaa 3 tuntia.
Liput myydään junan kyydissä, maksuvälineinä yleisimmät maksukortit sekä käteinen.
Lastenrattaat yms. kookkaammat matkatavarat kulkevat ilman erillistä maksua junan matkatavaraosastossa. Pyydämme myös huomioimaan, että juna ei ole esteetön.
Oheisesta linkistä saat lisätietoa museojunalla matkustamisesta, sekä vastauksia yleisimpiin kysymyksiin: https://hmvy.fi/…/03/Vinkkeja-matkustamiseen-ja-FAQ-HMVY.pdf

Tervetuloa nostalgiselle matkalle!
